Avocatul Răzvan Doseanu a explicat că eforturile legale vizează anularea hotărârii de condamnare din apel, subliniind o situație de incompatibilitate a unuia dintre membrii completului de judecată care a pronunțat hotărârea.
Decizie pe 5 aprilie la Curtea de Apel Cluj
Această problemă nu este legată de identitatea personală a celor implicați, ci de o situație potențial aplicabilă oricărui magistrat, punând în lumină vulnerabilitățile sistemului judiciar.
Avocatul a relatat un caz particular în care decizia în apel a fost influențată de relațiile personale dintre magistrați și procurori, evidențiind o posibilă lipsă de imparțialitate. Mai exact, s-a menționat că un magistrat a emis o soluție în apel pe baza rechizitoriului unui procuror, în timp ce acel procuror gestiona un dosar ce viza situația penală a mamei judecătorului.
"Există depusă o contestație în anulare. Practic, noi am solicitat anularea hotărârii de condamnare din apel, având în vedere incompatibilitatea unuia dintre membrii completului dezlegat pe care a pronunțat hotărârea în apel.
Avocat: Aparentă de lipsă de imparțialitate
Nu are legătură cu numele persoanelor implicate, are legătură cu o situație în care ar putea să fie implicat orice magistrat, indiferent de nume.
Practic, doamna magistrat a dat soluția în apel pe rechizitorul unui domn procuror, în timp ce domnul procuror avea un dosar în lucru în care decidea soarta mamei doamnei judecător din punct de vedere penal. Dar aici e o situație de vulnerabilitate pentru orice magistrat, o situație în care soarta propriei mame stă exact la mâna procurorului, care a evitat rechizitorul pe care trebuie să-l confirme sau să-l infirme în apel.
E o situație de principiu, de o clară aparență de lipsă de imparțialitate. De altfel, doamna magistrat s-a și abținut la momentul respectiv, dar declarația de obținere a fost atunci respinsă. Și vă spun în premieră al doilea motiv, nu l-am prezentat până în prezent, am invocat inclusiv împrejurarea că la momentul la care s-a dat soluția în apel, ar fi intervenit prescripția răspunderii penale pentru infracțiunea pentru care domnul Cătălin Cherecheș a fost trimis în judecată", a declarat avocatul.
Cătălin Cherecheș este în drum spre România
Fostul edil din Baia Mare Cătălin Cherecheș va fi adus astăzi în România. O escortă a Poliției Române îl va prelua și îl va aduce în fața autorităților române.
Judecătorii din München au aprobat săptămâna trecută extrădarea sa.
Fostul primar al municipiului Baia Mare este condamnat definitiv la 5 ani de închisoare şi a fost dat în urmărire internațională după ce a fugit din ţară, fiind depistat de polițiști în Augsburg, în 28 noiembrie 2023.
Cherecheş a ieşit din ţară pe la Punctul de Trecere a Frontierei Petea, înainte de pronunţarea sentinţei, sub identitatea unei rude.